Kamu bisa jelasin ke aku soal Minggu dalam bahasa jawa?

Ngahad utawa Ngakad iku dina kang kapisan sajeroning kalèndher Jawa, yaiku sawisé dina Setu lan sadurungé dina Senèn. Jeneng Ngaat iku asalé saka basa Arab Ahad kang tegesé siji utawa dina kang kapisan. Sajeroning kalèndher Jawa, dina Ngaat iki neptuné 5. Neptu iku angka kang diduwèni saben dina, pasaran, wulan lan taun, kanggo pétungan golèk dina apik (Wariga Gemet, upamané kanggo miwiti kagiyatan kang wigati kaya déné arep palakrama, lelungan adoh lan sapanunggalané.

Ing kalèndher Masèhi dina iki diarani dina Minggu. Dina Ngaat iki minangka dina libur, lan tumrapé umat agama Kristen lan Katulik minangka dina kanggo ngayahi ngibadah ing gréja. Jeneng liya kanggo dina iki yaiku Aditya, Raditya, Redité utawa Dité kang dijupuk saka basa Sanskreta kang tegesé srengéngé, mèmper karo pangertên ing basa-basa ing Éropa, kaya ta ing basa Inggris: Sunday, ing basa Walanda:Zondag, basa Jerman: Sonntag kang tegesé padha yaiku dina srengéngé.